# சூலை 9



## நிகழ்வுகள்
- 455 &ndash; இராணுவத் தளபதி அவிட்டசு மேற்கு ரோமப் பேரரசராக அறிவிக்கப்பட்டார்.
- 869 &ndash; சப்பானில் வடக்கு ஒன்சூ அருகே செண்டாய் பிரதேசத்தில் இடம்பெற்ற பெரும் நிலநடுக்கம் மற்றும் ஆழிப்பேரலையால் பெரும் சேதம் ஏற்பட்டது.
- 1401 &ndash; தைமூர் ஜலாய்ரித் சுல்தானகத்தைத் தாக்கி பக்தாதை அழித்தார்.
- 1540 &ndash; இங்கிலாந்து மன்னர் எட்டாம் என்றி தனது நான்காவது மனைவி ஆன் உடனான திருமண உறவை சட்டபூர்வமாகத் துண்டித்தார்.
- 1755 &ndash; பென்சில்வேனியாவில் பிரெஞ்சு மற்றும் அமெரிக்கப் பழங்குடிப் படையினர் பிரித்தானியப் படைகளைத் தோற்கடித்தனர்.
- 1790 &ndash; பால்ட்டிக் கடலில் இடம்பெற்ற மோதலில் சுவீடனின் கடற்படயினர் உருசியக் கப்பல்களை பெரும் எண்ணிக்கையில் கைப்பற்றினர்.
- 1807 &ndash; பிரான்சின் முதலாம் நெப்போலியனும் உருசியாவின் முதலாம் அலெக்சாந்தரும் தில்சித் நகரில் அமைதி ஒப்பந்தத்தில் கையெழுத்திட்டனர்.
- 1810 &ndash; ஒல்லாந்து இராச்சியத்தை நெப்போலியன் தனது முதலாம் பிரஞ்சு பேரரசுடன் இணைத்துக் கொண்டான்.
- 1816 &ndash; அர்கெந்தீனா எசுப்பானியாவிடம் இருந்து விடுதலையை அறிவித்தது.
- 1821 &ndash; கிரேக்க விடுதலைப் போரில் உதவியமைக்காக பேராயர் கிப்பிரியானொசு உட்பட 470 முக்கிய சைப்பிரசினர் தூக்கிலிடப்பட்டனர்.
- 1837 &ndash; பிரித்தானிய இலங்கை, சட்டவாக்கப் பேரவையில் முதல் தடவையாக அதிகாரபூர்வமற்ற உறுப்பினர்கள் பதவியேற்றனர்.
- 1850 &ndash; பாரசீக இறைவாக்கினர் பாப் தப்ரீசு நகரில் தூக்கிலிடப்பட்டார்.
- 1868 &ndash; அனைத்து ஆப்பிரிக்க அமெரிக்கர்களுக்கும் முழுக் குடியுரிமை வழங்கும் சட்டமூலம் ஐக்கிய அமெரிக்காவில் நிறைவேற்றப்பட்டது.
- 1875 &ndash; உதுமானியரின் ஆட்சிக்கு எதிரான எர்சகோவினா கிளர்ச்சி ஆரம்பமானது. இது மூன்று ஆன்டுகள் நீடித்தது.
- 1877 &ndash; முதலாவது விம்பிள்டன் போட்டிகள் ஆரம்பமாயின.
- 1900 &ndash; ஆத்திரேலியக் கண்டத்தில் தனித்தனியே குடியேற்ற நாடுகளாக இருந்த மாநிலங்கள் ஆத்திரேலியக் கூட்டமைப்பின் கீழ் ஒன்றிணைக்க விக்டோரியா மகாராணி ஒப்புதல் அளித்தார்.
- 1900 &ndash; வெளிநாட்டு கிறித்தவ மதப்பரப்புனர்கள் 45 பேரைத் தூக்கிலிட வடக்கு சீனாவின் சான்சி மாகாண ஆளுநர் உத்தரவிட்டார்.
- 1903 &ndash; யாழ்ப்பாணத்தில் இந்து இளைஞர் அமைப்பு உருவானது.
- 1918 &ndash; அமெரிக்காவின் நாஷ்வில் என்ற இடத்தில் இரண்டு தொடருந்துகள் மோதிக்கொண்டதில் 101 பேர் உயிரிழந்தனர், 171 பேர் படுகாயமடைந்தனர்.
- 1943 &ndash; இரண்டாம் உலகப் போர்: நேச நாடுகள் சிசிலி மீதான தாக்குதலை ஆரம்பித்தன.
- 1948 &ndash; பாக்கித்தான் தனது முதலாவது அஞ்சல் தலையை வெளியிட்டது.
- 1955 &ndash; ரசல்-ஐன்ஸ்டைன் கொள்கை விளக்க அறிக்கை அணுவாயுதங்களினால் ஏற்படும் அழிவுகளைக் குறைக்கக் கோரியது.
- 1956 &ndash; யாழ்ப்பாணத்தில் நல்லூர் கந்தசுவாமி கோவில், வண்ணார்பண்ணை சிவன் கோவில், பெருமாள் கோயில் ஆகியன தாழ்த்தப்பட்டோரின் வழிபாட்டுக்காகத் திறந்து விடப்பட்டன.
- 1956 &ndash; கிரேக்கத்தில் சைக்கிளேடு தீவுகளில் 7.7 அளவு நிலநடுக்கமும், ஏஜியன் கடலில் ஆழிப்பேரலையும் ஏற்பட்டதில் 53 பேர் உயிரிழந்தனர்.
- 1982 &ndash; அமெரிக்காவின் பான் ஆம் விமானம் லூசியானாவின் வீழ்ந்ததில் அதில் பயணஞ் செய்த அனைத்து 145 பேரும் தரையில் இருந்த 8 பேரும் உயிரிழந்தனர்.
- 1986 &ndash; நியூசிலாந்தில் ஒருபாலுறவு சட்டபூர்வமாக அனுமதிக்கப்பட்டது.
- 1991 &ndash; 30 ஆண்டுகளின் பின்னர் தென்னாப்பிரிக்கா ஒலிம்பிக் விளையாட்டுக்களில் மீண்டும் சேர்த்துக் கொள்ளப்பட்டது.
- 1995 &ndash; யாழ்ப்பாணம் வலிகாமம் பகுதியில் இலங்கை இராணுவத்தின் *முன்னேறிப் பாய்தல்* இராணுவ நடவடிக்கை ஆரம்பிக்கப்பட்டது.
- 1995 &ndash; யாழ்ப்பாணத்தில் நவாலி பேதுருவானவர் தேவாலயம் மீது இலங்கை விமானப் படையினரால் நடத்தப்பட்ட குண்டுத் தாக்குதலில் குழந்தைகள், பெண்கள் உட்பட 141 பொதுமக்கள் கொல்லப்பட்டனர்.
- 2002 &ndash; ஆபிரிக்க ஒன்றியம் அடிஸ் அபாபாவில் அமைக்கப்பட்டது. தென்னாப்பிரிக்க அரசுத்தலைவர் தாபோ உம்பெக்கி இவ்வமைப்பின் முதலாவது தலைவரானார்.
- 2006 &ndash; சைபீரியாவில் இர்கூத்ஸ்க் விமான நிலையத்தில் 200 பேரை ஏற்றிச் சென்ற பயணிகள் விமானம் ஒன்று வீழ்ந்ததில் 125 பேர் உயிரிழந்தனர்.
- 2006 &ndash; 2006 உலகக் கிண்ணக் காற்பந்துப் போட்டியின் இறுதி ஆட்டத்தில் இத்தாலி பிரான்சை வென்று நான்காவது தடவையாக உலகக்கிண்ணத்தை தனதாக்கிக் கொண்டது.
- 2006 &ndash; அக்னி III ஏவுகணை ஒரிசாவில் சோதிக்கப்பட்டது. அதன் இரண்டாவது அடுக்கு இயங்க மறுத்தமையால் குறுகிய தூரத்தையே சென்றடைந்தது.
- 2011 &ndash; தெற்கு சூடான் சூடானில் இருந்து பிரிந்து தனி நாடானது.

## பிறப்புகள்

- 1819 &ndash; எலியாஸ் ஓவே, தையல் இயந்திரத்தைக் கண்டுபிடித்த அமெரிக்கர் (இ. 1867)
- 1845 &ndash; ஜார்ஜ் ஓவார்டு டார்வின், ஆங்கிலேய வழக்கறிஞர், வானியலாளர், கணிதவியலாளர் (இ. 1912)
- 1858 &ndash; பிராண்ஸ் போவாஸ், செருமானிய-அமெரிக்க மானுடவியலாளர், மொழியியலாளர் (இ. 1942)
- 1866 &ndash; பனகல் அரசர், சென்னை மாகாணத்தின் 2-ஆவது முதலமைச்சர் (இ. 1928)
- 1893 &ndash; பி. வி. செரியன், இந்திய மருத்துவர், அரசியல்வாதி (இ. 1969)
- 1923 &ndash; ரேமண்ட் ஆல்ச்சின், பிரித்தானியத் தொல்லியலாளர் (இ. 2010)
- 1925 &ndash; குரு தத், இந்திய நடிகர், இயக்குநர், தயாரிப்பாளர் (இ. 1964)
- 1927 &ndash; ஜே. சி. டேனியல், இந்திய இயற்கையியலாளர் (இ. 2011)
- 1930 &ndash; கே. பாலசந்தர், திரைப்பட இயக்குநர், தயாரிப்பாளர் (இ. 2014)
- 1933 &ndash; ஆலிவர் சாக்சு, ஆங்கிலேய-அமெரிக்க மருத்துவர், எழுத்தாளர் (இ. 2015)
- 1938 &ndash; சஞ்சீவ் குமார், இந்தியத் திரைப்பட நடிகர் (இ. 1985)
- 1943 &ndash; நாஞ்சில் நாரண. தொல்காப்பியன், தமிழக எழுத்தாளர்
- 1945 &ndash; உ. ரா. வரதராசன், இந்திய இடதுசாரி அரசியல்வாதி (இ. 2010)
- 1947 &ndash; ஓ. ஜே. சிம்சன், அமெரிக்க நடிகர்
- 1950 &ndash; விக்டர் யானுக்கோவிச், உக்ரைனின் 4வது அரசுத்தலைவர்
- 1953 &ndash; உடப்பூர் வீரசொக்கன், ஈழத்து எழுத்தாளர்
- 1956 &ndash; டொம் ஹாங்க்ஸ், அமெரிக்க நடிகர், இயக்குநர்
- 1966 &ndash; பி. உன்னிகிருஷ்ணன், இந்தியத் திரைப்பட, கருநாடக இசைப் பாடகர்
- 1970 &ndash; அனுராதா ஸ்ரீராம், தென்னிந்தியப் பாடகி
- 1992 &ndash; டக்ளஸ் பூத், ஆங்கிலேய நடிகர்

## இறப்புகள்
- 1746 &ndash; எசுப்பானியாவின் ஐந்தாம் பிலிப்பு (பி. 1683)
- 1850 &ndash; சக்கரி தைலர், அமெரிக்காவின் 12வது அரசுத்தலைவர் (பி. 1784)
- 1856 &ndash; அமேடியோ அவகாதரோ, இத்தாலிய வேதியியலாளர் (பி. 1776)
- 1909 &ndash; ரிப்பன் பிரபு, பிரித்தானிய அரசியல்வாதி (பி. 1827)
- 1922 &ndash; அலன் ஆபிரகாம், இலங்கைத் தமிழ்க் கல்விமான், வானியலாளர் (பி. 1865)
- 1965 &ndash; லூயி ஹெரால்டு கிரே, பிரித்தானிய இயற்பிலாளர் (பி. 1905)
- 1977 &ndash; மகாதேவன் சதாசிவம், இலங்கைத் துடுப்பாட்ட வீரர் (பி. 1915)
- 1980 &ndash; வினிசியசு டி மோரேசு, பிரேசில் கவிஞர், இசையமைப்பாளர் (பி. 1913)
- 1997 &ndash; சி. ராமசாமி, இந்தியத் தொழிலதிபர், அரசியல்வாதி (பி. 1905)
- 1997 &ndash; பி. எஸ். சீனிவாசன், கேரள அரசியல்வாதி (பி. 1923)
- 2005 &ndash; ம. க. அ. அந்தனிசில், ஈழத்து எழுத்தாளர், பத்திரிகையாளர், அரசியல்வாதி
- 2009 &ndash; சி. ஆர். கண்ணன், தமிழக எழுத்தாளர்
- 2024 &ndash; மேக்சின் சிங்கர், அமெரிக்க மூலக்கூற்று உயிரியலாளர் (பி. 1931)

## சிறப்பு நாள்
- மர நாள் (கம்போடியா)
- அரசியலமைப்பு நாள் (ஆத்திரேலியா, பலாவு)
- விடுதலை நாள் (அர்கெந்தீனா)
- விடுதலை நாள் (தெற்கு சூடான், சூடானிடம் இருந்து 2011)